Document ID: 32000R1477

Komisjoni määrus (EÜ) nr 1477/2000,
10. juuli 2000,
millega sätestatakse nõukogu määrusega (EÜ) nr 3448/93 hõlmatud kaupade ühendusse importimisel alates 1. juulist 2000 Euroopa lepingute alusel kohaldatavad vähendatud põllumajanduskomponendid ja täiendavad tollimaksud
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 6. detsembri 1993. aasta määrust (EÜ) nr 3448/93, millega nähakse ette põllumajandussaaduste töötlemisel saadud teatavate kaupadega kauplemise kord, [1] viimati muudetud määrusega (EÜ) nr 2491/98, [2] eriti selle artiklit 7,
ning arvestades järgmist:
(1) Protokolli nr 3 töödeldud põllumajandussaadustega kauplemise kohta Tšehhi Vabariigi ja ühenduse vahel on muudetud 1. detsembril 1998 jõustunud protokolliga Euroopa lepingu kohandamise kohta Tšehhi Vabariigi jaoks pärast laienemist ja Uruguai vooru. [3]
(2) Protokolli nr 3 töödeldud põllumajandussaadustega kauplemise kohta Slovaki Vabariigi ja ühenduse vahel on muudetud 1. novembril 1998 jõustunud protokolliga Euroopa lepingu kohandamise kohta Slovaki Vabariigi jaoks pärast laienemist ja Uruguai vooru. [4]
(3) Protokolli nr 3 töödeldud põllumajandussaadustega kauplemise kohta Ungari Vabariigi ja ühenduse vahel on muudetud 1. jaanuaril 1999 jõustunud protokolliga Euroopa lepingu kohandamise kohta Ungari Vabariigi jaoks pärast laienemist ja Uruguai vooru. [5]
(4) Protokolli nr 3 töödeldud põllumajandussaadustega kauplemise kohta Rumeenia ja ühenduse vahel on muudetud 1. jaanuaril 1999 jõustunud protokolliga Euroopa lepingu kohandamise kohta Rumeenia jaoks pärast laienemist ja Uruguai vooru. [6]
(5) Protokolli nr 3 töödeldud põllumajandussaadustega kauplemise kohta Bulgaaria ja ühenduse vahel on muudetud 1. juulil 2000 jõustunud protokolliga Euroopa lepingu kohandamise kohta Bulgaaria jaoks pärast laienemist ja Uruguai vooru. [7]
(6) Protokoll nr 2 töödeldud põllumajandussaadustega kauplemise kohta, muudetud protokolliga Euroopa lepingu muutmise kohta Eesti Vabariigiga, [8] jõustus 1. septembril 1999.
(7) Protokoll nr 2 töödeldud põllumajandussaadustega kauplemise kohta, muudetud protokolliga Euroopa lepingu muutmise kohta Leedu Vabariigiga, [9] jõustus 1. septembril 1999.
(8) Protokoll nr 2 töödeldud põllumajandussaadustega kauplemise kohta, muudetud protokolliga Euroopa lepingu muutmise kohta Läti Vabariigiga, [10] jõustus 1. märtsil 2000.
(9) Kõnealustest meetmetest tulenevad tollimaksud ei või olla suuremad kui ühise tollitariifistiku alusel kohaldatavad tollimaksud.
(10) Komisjoni määrusega (EÜ) nr 1460/96, [11] muudetud määrusega (EÜ) nr 2495/97, [12] kehtestatakse sooduskorra üksikasjalikud rakenduseeskirjad nõukogu määruse (EÜ) nr 3448/93 artiklis 7 ettenähtud kauplemiseks põllumajandussaaduste töötlemisel saadud teatavate kaupadega,
ON VASTU VÕTNUD KÄESOLEVA MÄÄRUSE:
Artikkel 1
Käesolevas määruses sätestatakse nende määrusega (EÜ) nr 3448/93 hõlmatud kaupade importimisel, mille põllumajanduskomponendi vähendamine on ette nähtud asjaomaste riikidega sõlmitud sooduslepingutes, alates 1. juulist 2000 kohaldatavad vähendatud põllumajanduskomponendid ja vastavad vähendatud täiendavad tollimaksud.
Artikkel 2
I ja II lisas osutatud summasid kohaldatakse importimisel Tšehhi Vabariigist vastavalt Tšehhi Vabariigiga sõlmitud kaubandust ja kaubandusega seotud küsimusi käsitleva kokkuleppe protokollis nr 3 sätestatud tingimustele.
III ja IV lisas osutatud summasid kohaldatakse importimisel Slovaki Vabariigist vastavalt Slovaki Vabariigiga sõlmitud kaubandust ja kaubandusega seotud küsimusi käsitleva kokkuleppe protokollis nr 3 sätestatud tingimustele.
V, VI, VII ja VIII lisas osutatud summasid kohaldatakse importimisel Ungari Vabariigist vastavalt Ungari Vabariigiga sõlmitud kaubandust ja kaubandusega seotud küsimusi käsitleva kokkuleppe protokollis nr 3 sätestatud tingimustele.
IX ja X lisas osutatud summasid kohaldatakse importimisel Rumeeniast vastavalt Rumeeniaga sõlmitud kaubandust ja kaubandusega seotud küsimusi käsitleva kokkuleppe protokollis nr 3 sätestatud tingimustele.
XI ja XII lisas osutatud summasid kohaldatakse importimisel Bulgaaria Vabariigist vastavalt Bulgaaria Vabariigiga sõlmitud kaubandust ja kaubandusega seotud küsimusi käsitleva kokkuleppe protokollis nr 3 sätestatud tingimustele.
XIII ja XIV lisas osutatud summasid kohaldatakse importimisel Eesti Vabariigist vastavalt Eesti Vabariigiga sõlmitud kaubandust ja kaubandusega seotud küsimusi käsitleva kokkuleppe protokollis nr 2 sätestatud tingimustele.
XV ja XVI lisas osutatud summasid kohaldatakse importimisel Leedu Vabariigist vastavalt Leedu Vabariigiga sõlmitud kaubandust ja kaubandusega seotud küsimusi käsitleva kokkuleppe protokollis nr 2 sätestatud tingimustele.
XVII ja XVIII lisas osutatud summasid kohaldatakse importimisel Läti Vabariigist vastavalt Läti Vabariigiga sõlmitud kaubandust ja kaubandusega seotud küsimusi käsitleva kokkuleppe protokollis nr 2 sätestatud tingimustele.
Artikkel 3
Käesolev määrus jõustub selle Euroopa Ühenduste Teatajas avaldamise päeval.
Määrus kehtib alates 1. juulist 2000.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 10. juuli 2000

Labels: 17
5
3
6
18
15